**POZIV**

**na sudjelovanje u savjetovanju s javnošću**

Naziv akta/dokumenta za koji se provodi savjetovanje:

**Prijedlog odluke o pristupanju Europskoj povelji za ravnopravnost žena i muškaraca na lokalnoj razini**

Stvaratelj dokumenta i predlagatelj:

Klub vijećnika SDP-a Županijske skupštine Zadarske županije

Nadležnost za donošenje:

Županijska skupština Zadarske županije

Pravni temelj:

članak 12. Statut Zadarske županije („Službeni glasnik Zadarske županije“ broj 15/09, 7/10, 11/10, 4/12, 2/13, 14/13, 3/18, 5/20, 5/21).

Obrazloženje:

Klub vijećnika SDP-a Županijske skupštine Zadarske županije kao ovlašteni predlagatelj predložio je Županijskoj skupštini Zadarske županije na donošenje Prijedlog Odluke o pristupanju Europskoj povelji za ravnopravnost žena i muškaraca na lokalnoj razini.

Odluka o pristupanju Europskoj povelji za ravnopravnost žena i muškaraca na lokalnoj razini je po svojoj pravnoj prirodi opći akt kojim se utječe na interese građana i pravnih osoba, pa se sukladno članku 11. Zakona o pravu na pristup informacijama („Narodne novine“ broj 25/13, 85/15.) u postupku donošenja ove Odluke provodi postupak savjetovanja s javnošću.

Postupak savjetovanja provest će se u razdoblju **od 19. svibnja 2022**. **do 18. lipnja 2022. godine**.

Obrazloženje i ciljevi koji se žele postići donošenjem ove Odluke i pristupanjem Zadarske županije Europskoj povelji za ravnopravnost žena i muškaraca na lokalnoj razini, predlagatelj je obrazložio u svom Prijedlogu odluke o pristupanju Europskoj povelji za ravnopravnost žena i muškaraca na lokalnoj razini – Prilog 1. ovog Poziva.

Postupak savjetovanja provest će se sukladno Kodeksu savjetovanja sa zainteresiranom javnošću u postupcima donošenja zakona, drugih propisa i akata („Narodne novine“ broj 140/09), stavljanjem Prijedloga odluke na mrežne stranice Zadarske županije s mogućnošću zainteresiranih da elektronskom poštom ili u pisanom obliku dostave svoje prijedloge i mišljenja na priloženom obrascu - prilog 2. ovog Poziva.

Prijedlozi i mišljenja podnose se predlagatelju Klubu vijećnika SDP-a Županijske skupštine Zadarske županije, putem Upravnog odjela za pravne i zajedničke poslove Zadarske županije, kao upravnog tijela Zadarske županije nadležnog za poslove Županijske skupštine Zadarske županije.

Uz Poziv na sudjelovanje u savjetovanju s javnošću, stavlja se na raspolaganje:

Prilog 1. Prijedlog odluke o pristupanju Europskoj povelji za ravnopravnost žena i muškaraca na lokalnoj razini (predlagatelj Kluba vijećnika SDP-a)

Prilog 2. Obrazac za dostavu prijedloga i mišljenja u internetskom savjetovanju.